
Fra forskellig Side er jeg bleven opfordret til at udgive 
min Magisterconferensafhandling: En literær og sproglig Vur- 
dering af >Jeu d'Adamc, som blev antaget i Efteraaret 1913. 

Desværre kan jeg kun imødekomme Opfordringen ved 
at lade denne Studie udkomme, selve Afhandlingen har jeg 
søgt at komme i Besiddelse af, men for sent. Pedellen havde i 
disse brændselsknappe Tider fyret op i Kakkelovnen med 
den. 

Kjøbenhavn, 20. — 4. — 1920. 

inden jeg gaar over til en egentlig Besvarelse af Op* 
gaven, vil jeg give en kort Redegørelse for den Plan, jeg 
agter at følge: 

1. »Representacio Adæc saaledes som det foreligger i 
Haandskrift og i Udgaver. 

2. Referat af Literaturforskernes Bestemmelse af Stykkets 
Tid og Sted og Art: 

a. Tilblivelsestid og -sted. 

a Palæographisk Bestemmelse (Tid). 
P Dialektbestemmelse (Sted). 

b. Fragmentarisk Karakter, der forudsætter en langt 
længere Original i Retning af »prophétes du Christc. 

Hvorfor dette maa formodes? 

3. Liturgisk Oprindelse af Dramaet. Bevarede Brud- 
stykker. 

Gudstjenestens Form og Krav, nærmere internatio- 
nal; derfor er tyske liturgiske Dramer ogsaa probante 
for Frankrig. 

»Representacio Adæcs Indhold. 

4. Forklaring af Brug af Modersmaalet. 

Hvem har opført »Representacio Adæc, og hvem 
er Forfatteren? 

5. a. Scenens Udstyr og Indretning. 

b. Skuespillernes Dragt og Optræden. 

c. Tilskuerne. 

6. »Representacio Adæc. 

a. Komposition, Plan og Form. 

b. Stil og Versekunst. 

c. Forsøg paa Karaktertegning. 

7. Formaal at opbygge og belære, men tillige at underholde. 



1. ^Representacio Adæt saaledes som det foreligger i 

Haandskrift og i Udgaver, 

:»Representacio Adæ< findes i Haandskrift Nr. 927 i Bi- 
bliotheket i Tours. Før det kom hertil var det i Marmoutier- 
abbediet. 

Benedictinerne havde i Aaret 1716 købt det sammen 
med flere andre. Haandskrifter af Familien Lesdiguiéres i 
Toulouse, men da Marmoutierabbediet i 1791 blev ophævet, 
kom Haandskriftet til Bibliotheket i Tours. 

I c. 60 Aar var der ingen, der agtede paa det, men i Aaret 
1853, da man udarbejdede Katalog over Haandskrifterne i 
Bibliotheket i Tours, læste Victor Luzarche vort Haandskrift 
igennem og begejstredes for Adamsspillet, som han beslut- 
tede at udgive. 

I Aaret 1854 udgav han det^). I 1877 blev Adamsspil- 
let udgivet af Leon Palustre og i 1891 af Karl Grass. 

Jeg henholder mig til Grass's Udgave^), som er den bed- 
ste, selv om den ikke er helt tilfredsstillende, hvad nærmere 
er paavist af Gaston Paris'), Suchier*), Tobler*), Mussa- 
fia^). I min Gennemgang af Dramaet vil jeg nu og da op- 
tage Rettelser. Adamsspillet tæller, saadan som det er os 
overleveret, 945 Vers. 



^) Adam, Drame anglo-normand du Xlle siécle. Tours 1854. 
2) Zweite vebesserte Auflage. Halle 1907. ') Romania 21, 275. 1892. 
*) Gdttingische gelehrte Anzeigen 1891, 685. ^) Literaturblatt fur 
germanische und romanische Philologie 12, 341. 1891. ") Zeitschrift 
fur die osterreichischen Gymnasien 43, 67. 

U. Referat af Literatur forskernes Bestemmelse af Stykkets 

Tid og Sted og Art. 

a. Tilblivelsestid og -sted. 

a. Palæographisk Bestemmelse (Tid). 

Luzarche mener, at Haandskriftet i hvilket Adamsspil- 
let findes, er skrevet i to Perioder af to forskellige Skrivere. 
Første Del af Haandskriftet, der indeholder et liturgisk 
Resurrectionsdrama, en Hymnesamling, »Representacio Adæc, 
Digtet om de femten Tegn, mener han stammer fra sidste Halv- 
del af det 12. Aarhundrede. 

Anden Del, der indeholder »vie de saint Georgec par 
maitre Wace, »la vie de la vierge Mariec, »vie du pape Gré- 
goire le Grande, en Oversættelse af Cato's Distichon af Adam 
de Suel; »la vie de sainte Marguerite c, poéme inédit de Wace» 
»miracle de Sardenayc, fire Stropher af et provencalsk »épltre 
farcie« om den hellige Stefanus, mener han, stammer fra 
Begyndelsen af det 13. Aarhundrede O . 

Foerster*), Sepet«), Gaston Paris*) og Petit de JuUe- 
ville ^) er af samme Mening som Luzarche. 

Delisle «) mener derimod, at det er skrevet af en og 
samme Haand, og midt i det 13. Aarhundrede. 

Da jeg ikke selv har undersøgt Haandskriftet, og ikke 
har særlig Indsigt i Dialekternes Historie, skal jeg med Hen- 
syn til dette Spørgsmaal indskrænke mig til mere alminde- 
lige Bemærkninger. 

Først maa det fremhæves, at man maa gøre sig klart, 
om man med Hensyn til Tiden mener Haandskriftets eller 
Dramaets Tilblivelsestid. 

Det er to ganske forskellige Ting. 

Der er jo nemlig ikke Tvivl om, at vort Haandskrift er 
en Afskrift, maaske er det en Afskrift efter en Afskrift, eller 



1) Introduction p. VII. *) Grass' Udgave p. XL *) Origines 
catholiques du théåtre moderne p. 120, Anm. *) La littérature fran- 
^aise au moyen åge p. 262 og »Mélanges de littérature fran^aise du 
moyen åge« publ. par Mario Roques p. 93. ^) Les mystéres II, p. 
217. «) Romania II, jfr. S. 9 3) Roniania 21, 92. 

«ndog Afskrift paa tredje Haand. Jeg henholder mig her til 
de ganske haandgribelige og utvetydige Ejendommeligheder, 
som Grass O og Delisle ') anfører. 

Haandskriftet indeholder ikke Originalen, men en Af- 
-skrift, og med Hensyn til Tiden, for Afskrivningen kunde 
maaske meget nøjagtige linguistiske Analyser af Enkeltheder 
give Holdepunkter, dog neppe saa afgørende, at de kunde be^ 
stemme Tiden paa 50 eller 100 Aar nær. 

Sikrere Grund under Fødderne skulde man tro en palæo- 
graphisk Bestemmelse kunde give, og her vejer unægtelig en 
palæographisk Autoritet som Delisle meget, og han staar jo 
ikke alene, selv om Foerster nærmest gaar imod ham. Lad 
os antage Delisle har Ret, at Haandskriftet stammer fra' 13. 
Aarhundrede. 

Denne Antagelse hindrer ikke paa nogen Maade den An- 
tagelse, at Originalen tilhører 12. Aarhundrede. 

Tiden for Originalens Tilblivelse maa afgøres ud fra 
Dramaets Indhold, Komposition og Form. 



fi. Dialektbestemmelse (Sted ) . 

Der kunde være Tale om et bestemt Middel til at afgøre 
baade Haandskriftets Tid og Sted, nemlig en Undersøgelse 
af Dialekten. De forskellige Udgivere og Kritikere har herom 
udtalt forskellige Meninger, saaledes kalder Luzarche ') 
Adamsspillet et »drame anglo-normand«. 

Petit de Julleville *) skriver, at Littré med Rette dadler 
denne Undertitel; thi Adamsspillet er ikke anglo-normand, 
men »purement normand«. 

Foerster ^) formoder, at Adamsspillet er fra Normandiet 
Grass") kalder Dialekten i Adamsspillet anglo-normand 
Sepet ^) skriver, at Dialekten er »normand d'Angleterre« 
Gaston Paris ^) gaar ud fra, at Adamsspillet er skrevet i 



1) Einleitung XXIV, ff. 2) Romania II, 91 ff. ») Titelbladet 
*) Les mystéres (jfr. S. 10 II, p. 218. ») Grass's Udg. p. LXIX 
^) ib. •) 1. c. p. 119. 8) Mélanges p. 93. 

England, men at det har haft Modeller og Paralleler i >la 
mére-patriec, Normandiet. 

Paul Meyer O siger: >Je ne vois pas de raison positive 
pour attribuer å l*Angleterre ce petit mystére qui ne me 
paratt pas antérieur au commencement du XIII« siécle.« 
Imidlertid er det klart, at naar Forholdet er, at vor Text er 
en anden eller tredje Haands Afskrift, og der i denne Af- 
skrift er tydelige Spor af mere end en Dialekt'), Spor, der 
kan forklares ved forskellige Afskriveres Nationalitet, bliver 
det meget vanskeligt at fastslaa Originalens Dialekt udover 
den almindelige Bestemmelse, at det er en fransk Dialekt, 
følgelig er det ogsaa vanskeligt at afgøre, hvor Dramaet er 
fremkommet, udover det, at Dramaet er fremkommet paa 
fransk Sprogomraade. 

Mod den Opfattelse, at Adamsspillet er skrevet i Eng- 
land, synes jeg, man maa indvende, at, hvis Adamsspillet er 
skrevet i England, saa er det ikke skrevet for det egentlige 
Folk, men for den herskende Erobrerklasse, og det er mær- 
keligt at antage, særlig da Tiendespørgsmaalet bliver drøftet 
ret udførligt i Scenen mellem Kain og Abel, og det tyder paa, 
at Forfatteren henvender sig i Stykket til en fransk Bonde- 
befolkning, og ikke til en herskende Erobrerklasse'). 

Det synes saaledes umuligt at antage, at Dramaet er 
fremkommet i England, og sandsynligst bliver det da, at 
Digtet (ikke Haandskriftet selvfølgelig) oprindeligt tilhører 
det normanske Frankrig. 



b. Fragmentarisk Karakter, der forudsætter en langt læn- 
gere Original, formodentlig i Retning af »prophétes du 
Christ«. — Hvorfor d^tte maa formodes? 

Adamsspillet er kun et Fragment. Man maa forudsætte, 
det har omfattet eller har skullet omfatte et helt bibelsk 
Drama. 



M Romania XXXII, 637. 2) Smlgn. Grass's Udg. XXIV. s) jvfr, 
Creizenach: Geschichte des neueren Dramas pp. 130 og 134. Anm. 

Kan man tænke sig, at et saa fuldstændigt Drama kan 
have existeret før Midten af det 12. Aarhundrede? 

Ja, det kan man meget godt, før »Representacio Adæ< 
har der existeret løsrevne Scener, i Lighed med Syndefaldet 
og Brodermordet, der her i vort Drama er stillet sammen til 
en Begyndelse til eller et Brudstykke af en større Prophet- 
cyclus, og der har existeret ældre latinske Prophetspil fyl- 
digere end vort Dramas Fremførelse af Propheterne, der er 
mærkelig skematisk (i Modsætning f. Ex. til Fristelses- 
scenerne) og snarest kunde kaldes en Procession med led- 
sagende vidtløftig Text. En yderligere Motivering af, at >Re- 
presentacio Adæ< kun er et Fragment, er den Omstændig- 
hed, at Dramaet, saaledes som det foreligger, er uden Slut- 
ning. 

Om Adamsspillets Slutning er Udgiverne af forskellig 
Mening. Luzarche har saaledes sluttet det med Digtet om 
de femten Tegn, som i Haandskriftet følger umiddelbart efter 
»Representacio Adæ«, Grass derimod har udeladt dette Digt, 
som værende »Representacio Adæ« uvedkommende. 

Det kan kun blive Hypotheser, hvorledes Dramaet er af- 
sluttet, men at det mangler Slutning, er udenfor al Tvivl, 
dels er Nebukadnezars Tale øjensynlig afbrudt, da der ikke» 
saaledes som ved de øvrige Prophettaler findes nogen Hen- 
førelse til Christus af Prophetierne, dels mangler temmelig 
sikkert flere Propheter (Vergil, Sibyllen, Johannes Døberen, 
Simeon, Zacharias og flere), dels endelig mangler den rent ud- 
vortes Afslutning, saasom Explicit, Amen, Cy fine li jeus el- 
ler en Opfordring til Tilskuerne om at istemme Te Deum. 
Spørgsmaalet bliver da, er det rimeligt at antage, at Folke- 
sproget saa tidligt kan være brugt helt igennem i et bibelsk 
Drama, der efter hele dets Karakter maa siges at være ud- 
viklet af det liturgiske Drama? Ja, for det første. Stykket er 
jo ikke opført i Kirken, men udenfor, for det andet, Moders- 
maalets literære Udvikling til Brug i literære Kunstværker, 
har vi jo før og samtidig med »Representacio Adæ« Exem- 
pler nok paa: saaledes la chanson de Roland, la chanson 
d*Antioche, den ældste Tristan-Digtning o. 1., for det tredje. 

et Sidestykke til Udviklingen af Brug af Folkesprog i l>il>el- 
ske Skuespil har vi i den ganske tilsvarende Udvikliog i 
Brugen af Folkesproget i juridiske Dokumenter o. K» livor 
Folkesproget begynder at fortrænge Latin allerede i det 11» 
Aarhundrede ^). Det er antagelig her som hist Udslag £if et 
folkeligt Krav om >at ville forstaa«, der har gjort sig gæl- 
dende. 



3. Liturgisk Oprindelse af Dramaet. Bevarede Brudstyicåcer. 

Gudstjenestens Form og Krav, nærmere international, derfor 

er tyske liturgiske Dramer ogsaa probante for Frankrig, 

^Representacio Adæ^s Indhold, 

Den katholske Ritus indeholder ikke en, men mange 
dramatiske Kærner, og vi kan ^aa helt tilbage til Evangelier- 
ne og der finde dramatiske Elementer'), saa for at finde 
Kimen til det religiøse Drama, kunde vi gaa meget længere 
tilbage end til det 10. Aarhundrede, men det vilde i deane 
Sammenhæng blive for vidtløftigt. 

Fra Begyndelsen af det 10. Aarhundrede har vi et 
Haandskrift bevaret, der indeholder en Vexelsang eller Trope: 
Quem quæritis in sepulchro, o christicolæ? Jhesum naza- 
renum crucifixum, o coelicolæ! 

*Det er i St. Gallen, at vi finder Haandskriftet til oven- 
nævnte Trope, der antages at være skreven af Tutilo"), der 
var Munk i Klostret. En egentlig dramatisk Karakter faar 
denne Vexelsang først, da den blev knyttet til en Ceremoni, 
der fandt Sted Langfredag, hvor man bragte Korset fra Al- 
teret til et Sted i Kirken, der forestillede den hellige Grav. 

Det 11. Aarhundrede viser en yderligere dramatisk Ud- 
vikling af denne Trope, der fuldt udviklet genfindes i de se- 
nere Paaskespil. En lignende Udvikling kan konstateres for . 
de Spil, der er knyttet til Kirkeaarets anden Hovedfest: Julen. 

Der er netop bevaret en Trope: Quem quæritis in præ- 

M Kr. Nyrop: Grammaire historique I, p. 24. 2) Jvfr. Maurice 
Wilniotte: Etudes critiques sur la tradition littéraire en France, Pa- 
ris 1909, p. 8. 3) Ib. p. 15. 

il sepe pastoreSy dicite? Respondent: Salvatorem Qiristum do- 

jl^: minum» etc. O i et Haandskrift fra Limoges^). 

1^ . Haandskriftet fra Limoges er c. hundrede Aar yngre, 

end Haandskriftet fra St. Gallen, og da Jule tropen stærkt 

minder om Pas^sketropen, er det berettiget at antage, at 

Paasketropen har været Digteren til Juletropen bekendt'). 

I Julegudstjenesten var der foruden Tropen en andea: 
dramatisk Kærne i den pseudoaugustinske Prædiken, de Syrn- 
bolo^). Et Brudstykke af denne Prædiken dannede sjette 
Læsning ved Matutin i Breviarer i Middelalderen i flere for- 
skellige Bispedømmer. 

Middelalderen igennem antog man, at denne Prædiken 
var af den hellige Augustin, men det er højst usandsynligt^, 
at den skulde være af Augustin — den er da ogsaa udeladt 
i Benedictiner Udgaven af Augustins Skrifter, men man har 
ganske naturligt givet den større Autoritet ved at give den 
hans Navn. I Middelalderen havde man jo hverken Respekt 
for den literære Ejendomsret eller Skrupler med Hensyn til 
uden Hjemmel at tilskrive et kendt og anset Navn et videre 
Forfatterskab. 

I det kirkelige Drama har den praktiske Vurdering af 
Augustins Navns Vægt yderligere givet sig Udslag deri, at i 
Julespillet i Carmina burana ^) er Augustin udløst fra den 
citerede Text og udført som optrædende i egen Person. 

Den »augustinske« Prædiken har givet Stof til hele den 
Gruppe af Julespil, som betegnes: prophétes du Christ*). 

Udviklingen af hele deiine Gruppe er følgende: oprinde- 
ligt var den »augustinske« Prædiken med Forbidefilering af 
Propheterne et samlet Hele. De enkelte Scener voxer sig 
store, river sig løs og existerer som selvstændige Dramer, der 



1) Udg. af Gautier: les tropes I, Paris 1886, 218. >) Ms. 1118. 
Bibi. nat. fonds latin. ^} Jvfr. Creizenach o. c. 57. ^) Ms. 1018. 
Bibi. nat. fonds latin fol. 29 recto, udg. af Sepet i Bibi. de l*éc. des 
chart. 1867. 3. Ms. 1018 er et Breviar fra Aries. ^) ed. Grimm 
u. Schmeller. 1847. 80; du Méril: Origines latines du théåtre 
moderne. Paris 1849. 187. •) Jvfr. Gaston Paris: La litté- 
rature fran^aise au moyen åge, 261. 

saa atter, voxet sammen, eller stillet sammen, genfindes i 
»Mystére du vieil testamente Den pseudoaugustinske Præ- 
diken, der begynder: vos, inquam, convenio, o Judei, qui 
usque in hodiernum diem negatis filium Dei, indeholder en 
Bebrejdelse mod Jøderne, der vægrer sig ved at tro paa Ghri- 
stus, til Trods for, at deres egne Propheter har vidnet om 
ham. 

Forfatteren til Prædikenen tilraaber Jøderne: »Noiuie 
scriptum est in lege vestra quod duorum hominum testimo- 
nium verum sit? Prevaricatores legis, intendite legem. Te- 
stimonium queritis de Christo: in lege vestra scriptuni est 
quod duorum hominum testimonium verum sit. Procedant 
ex lege non tantum duo, sed eciam plures testes Christi et 
conviiicant auditores legis, non factores.c 

Derpaa hedder det: 

»Die, Ysaia testimonium Christo.« >Ecce,« inquit, »virgo 
in utero concipiet et pariet filium et vocabitur nomen ejus 
Hemanuhel, quod est interpretatum nobiscum Deus.« 

Accedat et alius testis. 

>Dic et tu, Jheremia, testimonium Christo.« 

Og Jeremias vidner, efter ham vidner Daniel, Moses, 
David, Habakuk, gamle Simeon, Zakarias og Elisabeth, og 
Johannes Døberen. Her afbryder Forfatteren de prophete- 
rende, og henvender atter nogle Ord til Jøderne, og han slut- 
ter med at lade Vergil, Nebukadnezar og en Sibylle vidne. 

Vergil bliver kun citeret, men Nebukadnezar tilraabes: 
»Die, Nabuchodonosor quid in fornace vidisti quando tres 
viros justos injuste illuc miseras, die, die quid tibi fuerit 
revelatum.« 

»Nonne,« inquit, »tres viros misimus in fornace ligatos? 
Et aiunt ei: »Vere, rex.« »Ecce,« inquit, »ego video quatuor 
viros solutos deambulantes in medio ignis et corruptio nuUa 
est in eis et aspectus quarti similis est Filio Dei.« 

Endelig forudsiger Sibyllen de femten Tegn, der skal gaa 
forud for Christi Genkomst, Verdens Undergang og Dommens 
Dag. Til Slut siger Forfatteren: »Credo jam vos o inimice 
Judei, tantis testibus obrutos confutatosque esse ipsa veri- 

tate ut nichil ultra repugnare, nichil querere debeatis.« Al- 
lerede ved Oplæsningen af dette Stykke, der er optaget i 
Officiet, har man maaske ladet dets dramatiske Karakter 
træde frem ved ikke at oplæse det i en og samme Tone, men 
ved at skifte Tone ved hver ny Prophet. 

I alle Tilfælde findes der i Arlesbreviarhaandskriftet *) 
et rødt Mærke ved hver Prophets Navn, og de to første Pro- 
pheters Navne er gentaget og skrevet i rødt i Marginen, og 
det kunde tyde paa, at Stykket skulde oplæses paa en sær- 
lig Maade. Det var ikke noget enestaaende, Wilmotte ^) for- 
tæller saaledes, at »dans l'office du Samedi Saint renfermé 
dans le manuscrit Vatican (ancien) 4748, on lit qu'aprés la 
division des eaux, le pape doit faire un nouveau signe de 
croix,' puis changer sa voix, comme s'il lisait la lefon évangé- 
lique: Hic mutet vocem quasi lectionem legens, etc.« 

Et første virkeligt Forsøg paa en Udvikling af den dra- 
matiske Kærne i den »augustinske« Prædiken har vi et Ex- 
empel paa i et Haandskrift 3) fra det 11. Aarhundrede fra 
Limoges. 

Her er Prædikenen omskrevet i en rimet Vexelsang, der 
først udtrykker Glæde over Julefesten, og siden følger en 
Opfordring til Jøder og Hedninger om at opgive deres Van- 
tro. Ad Jiidæos: »O Judæi, Verbum Dei qui negatis, ho- 
minem. 

Vestræ legis, testem regis, audite per ordinem!« 

Ad Gentes: »Et vos, Gentes, non credentes peperisse 
virginem, 

Vestræ gentis documentis pellite calliginem!« 

Efter denne Opfordring kaldes Propheterne frem for at 
vidne. Det er de samme Propheter, der optræder i Arles- 
haandskriftet og i Limogeshaandskriftet, det vil sige i sidste 
optræder Israel, der i Aries kun er nævnt i Jeremias's Pro- 
pheti, men saa er Zakarias til Gengæld udeladt i Limoges- 
haandskriftet. Den versificerede Omskrivning af den »augu- 



1) Ms. 1018. 2) o. c. p. 4. Anm. 1. «) Ms. 1139. Bibi. nat. 
fonds latin; udg. af du Méril, o. c. p. 179; E. de Coussemaker: 
Drames liturgiques du moyen åge. Paris 1861. p. 16. 

stinske« Prædiken i Limogeshaandskriftet danner Overgan- 
gen til videre dramatisk Udvikling. Det næste Udviklings- 
trin møder vi i »festum asinorum«^), der stammer fra et Or- 
dinarium fra det 14. Aarhundrede i Rouen. 

Her er Prophetspillets Ord lagt i Munden paa Deltagerne 
i en højtidelig Procession, der bevæger sig gennem Kirken. 

Processionen standser midt i Kirken, og her staar op- 
stillet sex Jøder paa den ene Side, og sex Hedninger paa den 
anden Side, disse bliver tiltalt med de samme Ord, som i 
Limogeshaandskriftet, men her er den Forskel, at Jøderne og 
Hedningerne skal svare paa Henvendelsen. 

' Ligheden mellem Limogeshaandskriftet og Rouenhaand- 
skriftet er meget stor, dog er Rouenhaandskriftet betydelig 
udvidet, og giver udførlige Oplysninger om de forskellige 
Propheters Optræden og Kostumer. 

Efter Samtalen med Jøderne og Hedningerne bliver Pro- 
pheterne kaldt frem. 

Først kommer Moses, der holder Lovens Tavler i den 
ene Haand og Staven i den anden. Han er klædt i alba og 
cappa, har Horn i Panden og bærer Skæg. 

Efter Moses kommer Amos, der er en gammel skægget 
Mand, og i Haanden holder han et Ax (spicam). 

Isaias følger efter Amos, han er skægget, og er iklædt 
alba, om hans Pande er svøbt en rød stola. Aron er i biskop- 
peligt Skrud med mitra, han har ogsaa Skæg, og i Haanden 
holder han en Blomst. 

For dem alle lige til Johannes Døberen, der skal være 
barfodet og holde textum i Haanden, er de mindste Enkelt- 
heder ved Kostumet givet. 



^) Bibi. publ. de Rouen. Y. 110. Udg. af: Du Fresne dom. du 
Gange 1 Glossarium mediæ et infimæ latinitatis 1678; Armand 
Gasté: Les drames liturgiques de la cathédrale de Rouen Evreux 
1893. Sepet (Bibi. de 1 éc. des chart. 1867 p. 212) og Petit de Julie- 
ville (Les mystéres I, 37) er uvidende om, at Haandskriftet existe« 
rer og findes i Bibliotheket i Rouen, og de omtaler det stadigt ud 
fra deres Kendskab til den mangelfulde Udgivelse i Glossarium 
mediæ et infimæ latinitatis. 

For to >Propheter<s Vedkommende, nemlig for Bileam 
og Nebukadnezar har Handlingen udviklet sig betydeligt. 

Bileam kommer ridende paa et Æsel; to Sendebude fra 
Kong Balac har afhentet ham, sigende: »Balaam, veni, et 
fac!< Bileam giver Æslet af Sporerne og en Yngling, der fo- 
restiller Englen, og derfor har Vinger, »tenens gladium« stil- 
ler sig i Vejen for Æslet. En eller anden, der er skjult under 
Æslet, siger: »Cur me cum calcaribus miseram sic leditis!« 

Hoc dicto, Angelus ei dicat: 

Desine regis Balac preceptum perficere. 

Vocacio Balaam: 

Balaam, esto vaticinans! 

Tune Balaam respondeat: 

Exibit ex Jacob rutilans.^) 

Nebukadnezar scenen er ligeledes betydelig udvidet; thi 
som Mortensen skriver: »framstålldes snart i samband med 
Nebukadnezars profetia scenen med de tre månnen i den 
brinnande ugnen.c') 

Det skete just i »festum asinorum«, og som man kan 
forstaa, fordrede denne Scene et større ydre Apparat. I Scene- 
anvisningen hedder det ogsaa »fornace in medio navis ec- 
clesie lintheo et stuppis constituta.«') Et Bevis for, at Tan- 
keudviklingen i Prophetspillene passede nøje til hele Tanke- 
gangen i Middelalderen, er det, at samme Emne er behand- 
let og anvendt paa saamange forskellige Steder og paa saa- 
mange forskellige Maader. 

Den 7. Februar 1194 blev der i Regensburg opført et 
Spil, der omhandlede Englenes Skabelse, og Lucifers og de 
onde Engles Fald, Menneskets Skabelse og Syndefald, og en- 
delig Propheternes Fremførelse*). 

Her bliver ikke blot Prophetierne om Forløsning frem- 
stillet, men tillige Begivenhederne, der gjorde en Forløsning 
nødvendig. 

Denne Idé genfinder vi c. 100 Aar senere udviklet i 



^) Gasté o. c. pp. 9 og 10. ^) Medeltidsdramat i Frankrike, 
Goteborg 1899, p. 21. 3) Gasté o. c. p. 5. *) Creizenach 1. c. p. 70. 

2* 

Adamsspillet, men her i Regensburg træder den os første 
Gang i Møde, idet den pseudoaugustinske Prædiken allerede 
her har udviklet sig til at omfatte en Fremstilling af alle Be- 
givenhederne før Christus. 

Den samme Trang til at omfatte de mange enkelte Be- 
givenheder i et sluttet Hele, har givet sig Udslag ogsaa paa 
andre Omraader, saaledes sporer vi i den middelalderlige 
Kunst Kunstnerens Ønske om at omfatte >la vie univer- 
selle«^), og det er denne Aand, der paa det skulpturale Om- 
raade, møder os i Notre-Dame Kirken i Paris. 

I festum asinorum saa vi enkelte Scener blive stærkt 
udviklede, og Udviklingen har snart naaet det Stadium, at 
enkelte Scener bliver saa fyldige, at de sprænger Rammen og 
existerer som sraaa løsrevne Dramer, der dog stadig er deres 
Oprindelse tro, at tjene til at forherlige Julefesten. 

Fra det 12. Aarhundrede har vi to Julespil, der bærer 
tydelige Præg af at være løsrevne Scener af en Prophetcyclus. 

Begge Spillene handler om Daniel. En af Abélards Di- 
sciple, Hilarius, er Forfatter til det ene DanielspiP), der helt 
igennem er paa Vers, og der ved sin Skønhed i Rytmen er 
af stor litterær Interesse. 

Spillet indeholder 364 Vers og dets fulde Titel er: >Hi- 
storia de Daniel repræsentanda«. 

Første Del af Handlingen er den bibelske Fortælling om 
»Konge Baltassar^), der holder Gæstebud, og her vanhelliger 
de hellige Kar, som Nebukadnezar havde røvet fra Templet 
i Jerusalem. 

Da Vildskaben har naaet sit Højdepunkt, er der en usyn- 
lig Haand, der skriver nogle Ord paa Væggen. Kongen bliver 
skrækslagen og lader sende Bud efter Magerne, der ikke kan 
tyde Ordene. Paa Dronningens Tilskyndelse bliver Daniel 
tilkaldt, og han tyder Ordene. Handlingens anden Del er 



1) Émfle Måle: L'art reiigieux du Xllle siécle en France. Pa- 
ris 1898, passim. ^) Ms. 1008, supplement latin, udg. af: Cham- 
pollion-Figeac 1838; du Méril 1. c. p. 241. ^) Prophetia Danielis, 
cap. V. 

Bibelens Beretning om Kong Darius Medus^), der efter at 
have dræbt Kong Baltassar, regerer i Babylon. 

Darius udmærker Daniel og paa Grund af dette bliver 
Daniel forhadt af mange. 

De, der misunder ham Kongens Gunst, faar Kongen til 
at udstede et Edikt, ifølge hvilket: tpræter te ne deus 
adoretur.«^) 

Daniel beder i Hemmelighed til »sin« Gud, og bliver, paa 
Grund af at have overtraadt Kongens Bud, kastet i en Løve- 
kule. 

Tune aparebit Angelus Domini in lacu, habens gladium, 
qui coneludat ora leonum. Postea alius Angelus veniat ad 
Abacub deferentem prandium messoribus suis . . . 

Angelus vero ducet eum ad lacum eapillo ^). 

Daniel priser Herren: 

Nune patuit. quod voluit me Dominus servare, 

qui prandium per nuntium dignatus est donare. 

Quin etiam saevitiam compeseuit leonum; 

nam tribuit, ut decuit, angelicum patronum^). 

Handlingen slutter med, at Darius sender Daniels Mis- 
undere i Løvekulen, men Daniel tager han ved Haanden og 
fører ham til sin Trone. 

Daniel udtaler sin Propheti og en Engel synger Hymnen: 
»Nuntium vobis fero«"). 

Derefter følger en Bemærkning, at naar Hymnen er slut- 
tet, skal Darius istemme: »Te Deum laudamus« si factum 
fuerit ad Matutinas, si vero ad Vesperas: Magnificat anima 
mea Dominum*). 

Denne Bemærkning viser, hvor nøje Spillet er knyttet 
til Officiet. Det andet Danielspil ^) er anonymt. Det er lidt 
længere end Hilarius', det tæller 392 Vers. 

De to Danielspil er hinanden meget lig i Plan, Kompo- 
sition og Indhold, og begge er de paa Latin, med Undtagelse 

O ib. 2) du Méril o. c. p. 250. ^) ib. p. 252. *) ib. p. 253. 
'') ib p. 254. «) ib. 254. ?) Ms. Pacchiarotti i Padua (indtil Re- 
volutionen ejedes Ms. af Domkapitlet i Beauvais), udg. af Gousse- 
maker, o. c. p. 69. 

af de faa franske Ord, der er indflettet i enkelte Vers i Beau- 
vaishaandskriftet. Dernæst møder vi i »Representacio Adæ« 
et nyt Udviklingstrin af »les prophétes du Christ«. 

I »Representacio Adæc er Emnet beriget, og Spillet vi- 
ser en Stræben efter at omfatte alle de vigtigste Begiveo- 
heder, der peger hen paa Forsoningsværket, og at gøre tiver 
enkelt Begivenhed eller Scene saa fyldig som mulig. Der er 
al Grund til at formode, at det har været Forfatterens Plao 
at skabe en hel Prophetcyclus, men enten har han ikke naaet 
at fuldføre sit Værk eller Aarhundrederne har udslettet Spo- 
rene af det, og kun forbeholdt Eftertiden »Representacio 
Adæ«, der er et Brudstykke eller maaske et halvfærdigt 
Værk. I »Representacio Adæ« møder vi for første Gang i 
Frankrig Adam og Abel, som Propheter, i Tyskland møder 
vi dem samtidig i Regensburg. • 

De har sandsynligvis været optaget i tidligere Prophet- 
spil, og der har rimeligvis ogsaa været løsrevne Adam- og 
Abelscener, i Lighed med Danielspillene, men der er blot 
ingen Spor af dem bevarede, før i »Representacio Adæ«. 

Der er tre Scener eller Akter i »Representacio Adæ«. 
Første Scene omfatter 590 Vers og Handlingen er følgende: 
Gud underviser Adam og Eva om Kærlighedens og Lydig- 
hedens Pligter, og fører dem ind i Paradisets Have, hvor de 
maa nyde Frugten af alle Havens Træer, kun ikke af Kund- 
skabens Træ. Derpaa forlader Gud Scenen og gaar ind i 
Kirken; Djævle styrter frem paa Scenen, gør underlige Tegn 
og Bevægelser for at lokke Eva til at nyde den forbudne - 
Frugt. Satan nærmer sig Adam og søger forgæves i en læn- 
gere Samtale at overtale ham til Ulydighed. 

Satan maa gaa bort med uforrettet Sag og han slutter 
sig til de andre Djævle og begiver sig tilligemed dem ud 
blandt Tilskuerne. Vi maa tænke os, at et Par Dage er for- 
løbne. Satan løber saa atter tilbage til Adam og frister ham 
paany uden Held. Slukøret gaar han til Helvede, hvor han 
raadslaar med de andre Djævle. 

Efter en kort Stund viser han sig igen ved Paradiset, 
men denne Gang nærmer han sig Eva og med kælen indsmig- 

rende Mine taler han til hende. Han raader hende til at 

é 

nyde den forbudne Frugt; Adam, siger han, forstaar ikke 
sin egen Fordel, han er saa indskrænket og haard, derimod 
hun er saa fin og sart og klog; frisk som en Rose. Endvidere 
siger han. Skaberen har gjort en stor Fejl ved at parre dem 
sammen; den Frugt de maa nyde, er ikke nær saa god, 
som den Gud har forbudt dem, hun skal bare spise den, saa 
bliver hun Gud lig, og kommer til at herske over Verden, 
som det passer sig for hende. 

Eva sender Kundskabens Træ med den forbudne Frugt 
begærlige Blikke, og Satan viger, da Adam nærmer sig, ær- 
gerlig over, at Eva har hørt paa Satans Tale, Adam advarer 
Eva, men i det samme snor en kunstig Slange sig opad Træets 
Stamme. Eva nærmer sig for ligesom at lytte til Slangen, 
og hun plukker et Æble, rækker det til Adam, der ikke vil 
tage imod det. 

Han modstaar Fristelsen og er standhaftig indtil Eva 
har spist af Æblet, og priser dets Smag, saa maa han give 
efter og ogsaa spise deraf. 

Han erkender strax sin Skyld, bøjer sig ned, saa at Til- 
skuerne ikke kan se ham, aflægger de prægtige Klæder og 
ifører sig Klæder af Figenblade. Han bryder ud i Selvbe- 
brejdelser, vender sig mod Eva, og forbander det Ribben af 
hvilket hun blev skabt. Han jamrer, at nu er han fortabt, 
hvis ikke den Søn, der skal fødes af Maria, vil bringe dem 
Redning. Nu viser Gud sig, og Adam og Eva træder hen for 
Gud, i bøjet Stilling, knugede af Sorg og Skam over deres 
Synd.' 

Gud forkynder dem den Straf de maa lide, baade Adam 
og Eva og Slangen. * 

Gud jager Adam og Eva ud af Paradiset, stiller en En- 
gel med et flammende Sværd til at vogte Paradisets Port. 

Adam og Eva giver sig til at dyrke Jorden, de graver og 
saar, derpaa sætter de sig trætte ned og sender bedrøvede 
Blikke mod Paradiset. 

Guds Forbandelse gaar i Opfyldelse, al Jorden skal bære 

Torne og Tidsler. Satan viser sig nemlig og planter Torne og 
Tidsler i Sædemarken. 

Da Adam og Eva vender tilbage til Arbejdet, ser man af 
deres Bevægelser deres dybe Smerte, og Adam kommer med 
nye Bebrejdelser ag anklager Eva. Eva indrømmer sin Skyld. 

Nu viser Djævlene sig, lægger Lænker paa Adam og Kva 
og fører dem i Triumf til Helvede. 

Derpaa er der en Pause, der udfyldes af Djævelen, der 
farer rundt blandt Tilskuerne, eller raaber og skriger af 
Glæde i Helvede. Hermed er første Del sluttet, anden DeU 
der nu følger, er betydelig kortere. Den omfatter 155. Vers. 

Handlingen er: Abels og Kains Ofringer, Abels Mord og 
Guds Forbandelse over Kain. Handlingen indledes med, at 
Abel og Kain gaar og dyrker Jorden. Efter at have arbejdet 
en Tid sætter de sig til Hvile. Abel taler blidt til sin Broder 
og opfordrer ham til, at de skal bringe Gud Offer, og leve i 
broderlig Kærlighed. Kain fremstilles som ond, misundeHg 
og gerrig. Han vil ikke bringe det bedste, han har, som Offer, 
men det daarligste. Det bedste vil han nok selv beholde. 
Abel derimod vil gerne ofre sin Hjords skønneste Lam. 

. Forfatteren benytter her Lejligheden- til at raade til at 
give Tiende, idet Abel foreslaar Kain at ofre en Tiendedel 
af alt. Imidlertid bliver de enige om, at hver især kan ofre, 
hvad han vil, og de gaar hen for at ofre. Gud velsigner Abels 
Offer, men foragter Kains. Kain vredes og beslutter at dræbe 
Abel. Kain dræber sin Broder, der slet ikke kan begribe 
Grunden til Kains Vrede. Abel ligger død paa Scenen, og Gud 
viser sig og forbander Kain. Derpaa kommer Djævlene og 
fører Kain og Abel til Helvede. Kain puffer og støder de der- 
ned, Abel fører de derimod blidt, og dermed slutter Scenen. 

Atter er der en Pause, som udfyldes paa samme Maade, 
som mellem første og anden Del. 

Tredje Scene er Prophetfremførelsen, der tæller 199 
Vers. 

Den pseudoaugustinske Prædiken bliver forelæst og Pro- 
pheterne træder frem en for en, og fremsiger deres Propheti. 

Isaias bliver afbrudt i sin Propheti af »quidam de sina- 
goga«, og der opstaar en Disput mellem de to. 

I Haandskriftet slutter Nebukadnezar Fremførelsen, men 
hvorledes Spillet egentlig er sluttet, vides ikke. Luzarche 
lader det slutte med en Paraphrase af Sibyllens Ord i den 
pseudoaugustinske Prædiken, der følger umiddelbart efter 
Adamsspillet i Haandskriftet fra Tours, men Grass mener, 
at dette i Middelalderen saa populære Digt om de femten 
Tegn, kun er kommen med i Haandskriftet, ved Skriverens 
Uagtsomhed, og at det ikke i mindste Maade staar i Forbin- 
delse med Adamsspillet^). 

Hvorledes Adamsspillet er sluttet bliver en Formodning 
og kun en Formodning. 

Jeg formoder, at »Representacio Adæ« er sluttet med et 
»Te Deum« eller et »Magnifieat« alt eftersom det er bleven 
opført i Tilslutning til den ene eller anden »Dagstid«, men det 
er umuligt at vide, ligesom det er umuligt at vide, om For- 
fatteren har villet afslutte sit Spil med Nebukadnezar eller 
har villet føje flere til, 

»Representacio Adæc er helt skrevet paa Modersmaalet, 
ikke som de tidligere Prophetspil paa Latin, men selv om 
det er det første Drama, der er skrevet paa Fransk, har der 
været flere dramatiske Arbejder, hvor Fransk har været 
iblandet, men det skal jeg komme nærmere ind paa i det 
følgende Afsnit om Forklaring af Brug af Modersmaalet. 



4. Forklaring af Brug af Modersmaalet. Hvem har opført 
-»Representacio Adæ^ og hvem er Forfatteren? 

Selv om man temmelig tidligt har skrevet paa Folke- 
sproget, har man ingen Levninger deraf. 

1 det 9. Aarhundrede paa et Kirkemøde i Tours (813) 
udtalte Kirken Ønsket om, at Præsterne skulde oversætte, 

*) Sepet, Petit de Jullevilie og Creizenach slutter sig til Lu- 
zarche; Mortensen er neutral og nøjes med at sige: Troligen afslu- 
tades dramat dårefter med en predikan. (o. c. p. 35). 

klart og tydeligt, Homelierne paa Folkesproget, saa a.t alle 
kunde forstaa dem. 

Denne Bestemmelse indeholdt sikkert ikke noget nyt, 
men autoriserede rimeligvis kun en almindelig Skik og Bru^, 
som Præsterne længe havde fulgt. 

Ingen af disse Oversættelser af Homelierne er imidlertid 
bevarede^). 

I første Halvdel af det 12. Aarhundrede møder vi of- 
tere det franske Sprog i den liturgiske Gudstjeneste. Paa 
enkelte Søndage og ved Paaske — og Julefesten indlededes 
Epistlet med en fransk Hymne, og Oplæsningen af Epistlet 
blev stadig afbrudt af et fransk Indlæg. Den Slags kommen- 
terede Epistler kaldes: »épitre farcie«. 

Et »Epitre farcie pour la féte de St. Etienne«*) er be- 
varet, og i det hedder det i Begyndelsen: 

»Seignors, oiez communement: 

car entendre poez brefment 

la passion et le torment 

de seint Esteinvre apertement. 

Lectio Actuum Apostolorum ^). 

Li Apostre ceste lecon 

firent, par bone ententiun, 

de seint Esteinvre, le baron. 

In diebus illis, 

Enpres le jur que Deus 

fu nexce por nos, 

fu enterdix posez, 

fu seint Esteinvre lapidez. 

Stephanus, pienus gratia et fortitudine, 

faciebat prodigia et signa magna in populo. 

Seint Esteinvres pleins de bonté 

et de la grace damne Dé(u), 

unc n'entendi a fausseté; etc.« 



1) Brunet: Histolre de la langue fran^aise I, p. 142. ^) Udg. 
af du Méril o. c. p. 410. ^) Cap. VI, 8. 

Saaledes vexler Fransk med Latin lige til Epistlets 
Slutning. Omtrent fra samme Tid stammer »Sponsus«^), det 
■selclste religiøse Drama, hvor Fransk er iblandet, det bestaar 
saaledes af 46 franske og 49 latinske Vers. 

Indholdet er Evangeliets Beretning om de kloge og daar- 
lige Jomfruer. Endelig er Folkesproget trængt ind i Hilarius's 
to Spil: »Resurrection de Lazare«^) og >Jeu sur l'image de 
Saint Nicolas *) og i Danielspillet fra Beauvais. At Folke- 
sproget mere og mere trænger ind i Kirken tyder paa, at Læg- 
mandskravet paa Folkelighed har gjort sig gældende med 
Styrke. 

Man krævede at forstaa den liturgiske Gudstjeneste og 
■de deraf afledede Skuespil. 

Da Stykket er opført udenfor Kirken og paa Folke- 
-sproget, ligger det nær at spørge: hvorfor udenfor Kirken? 
Staar dette i Forbindelse med Brugen af Folkesproget? Ja. 
den udvidede Brug af Folkesproget har bidraget til at føre 
Spillet udenfor Kirken til »parvis«et, hvor det blev opført. 
At det blev opført her, ved vi deraf, at »Figura« kommer og 
gaar fra Kirken^). 

Spørgsmaalet om, hvem der har opført »Representacio 
Adæ< er af stor Interesse for Forstaaelse af Brug af Folke- 
sproget. 

Har det været Klerke alene? 
Klosterfolk, Studenter alene? 
Et confrérie? 

Sepet siger ligefrem, men uden Bevis, at Adamsspillet 
«r opført af et confrérie*), og der er megen Sandsynlighed 
for, at Sepet har Ret i sin Paastand, for allerede i det 11. 
Aarhundrede har der været confréries, det har vi faaet Vis- 



1) Ms. 1139 Bibi. nat. fonds latin; udg. af: Monmerqué og 
Michel: Théåtre fran^ais an moyen åge, Paris 1839, p. 3, du Méril 
o. c. p. 233; Coussemaker o. c. p. 7. Koschevitz: les plus anciens 
monuments de la langue fran^aise, Leipzig 1907, p. 52. ^) og ^) 
Ms. 1008. Bibi. nat. supplement latin; udg. af du Méril o. c. pp. 
225 og 272. *) Grass's Udg. p. 8. ^) Origines catholiques du 
théåtre moderne pp. 119 og 121. 

hed for gennem et Haandskrift 0» som Delisle har udgivet, og 
hvor det hedder: >Ec sunt nAnina fratrum de societate duo- 
decim apostolorum. 1) Odo levita: 2) Hubertas aba. 3) Ingel- 
bodus sacerdos. 4) Ricardus sacerdos. 5) Germunt sacerdos. 
6) Gislebertus laicus. 7) Landricus sacerdos. 8) Ainardus cle- 
ricus. 9) Vuarlenus sacerdos. 10) Petrus sacerdos. 11) Alran- 
nus sacerdos. 12) Martinus. 13) Durandus. 14) Ricardus 
sacerdos. 

»De tolv Apostles« Broderskab tæller fjorten Medlemmer, 
og deraf er den langt overvejende Del gejstlige, men der fin- 
des dog ogsaa Lægfolk iblandt. Det maa nu anses for meget 
sandsynligt, at ogsaa Lægfolk har medvirket ved Opførelsen af 
Adamsspillet. Derfor taler foruden den Omstændighed, at 
Stykket er opført udenfor Kirken, paa Folkesproget, ogsaa de 
vidtløftige Sceneangivelser, som Forfatteren har ment det nød- 
vendigt at give om ikke at tale for langsomt eller for hurtigt, 
etc. Bemærkninger, der maatte være overflødige for Præster^ 
der maa siges at være »scenevante« *). 

At der har været gejstlige blandt de spillende, kunde Op- 
fordringen til at give Tiende tyde paa, men denne Opfordring 
kan ogsaa stamme fra Forfatteren, der er anonym, men som 
utvivlsomt har været gejstlig, thi han er for godt inde i Li- 
lurgien til at være ikke-gejstlig. Foruden at være gejstlig, har 
han værei Digter og en belæst Mand, der sikkert ikke har væ- 
ret fremmed for Datidens Literatur. 



5. a. Scenens Udstyr og Indretning, b. Skuespillernes Dragt 

og Optræden, c. Tilskuerne. 

a. »Representacio Adæ« er bleven spillet paa parvis'et, 
det kan man slutte deraf, at Gud kommer og gaar fra Kirken. 
Selv om Brugen af Folkesproget har bidraget til, at Adams- 
spillet er bleven opført udenfor Kirken, har den væsentligste 
Grund været Pladsmangel. 



1) Mémoires de rAcadémie des inscriptions et belles-lettres 
XXXII. 

'-*) Jvfr. G. Cohen: Geschichte der Inszenierung ini geistlichen 
Schauspiele des Mittelalters in Frankreicli, Leipzig 1907, p. 55. 

Om Scenens Udstyr ved vi ellers meget lidt. 
Paradiset ligger paa et »ophøjet« Sted, det \il sige paa 
en Forhøjning. Tæpper og Silkeklæder hænges op i en saadan 
Højde, at man kun ser Hoved og Skulder af de optrædende. 
Endvidere skal der findes duftende Blomster og Løvværk og 
forskellige Træer, hvis Grene er behængt med Frugt, saa at 
det hele kan gøre et behageligt Indtryk.O Denne Angivelse 
af Paradisets Udstyrelse tyder paa digterisk Fantasi, og det er 
i høj Grad beklageligt, at Helvede ikke er blevet beskrevet 
lige saa nøje. 

Om Helvede ved vi ingenting, men vi maa formode, at det 
liaiv været som det af Nyrop beskrevne, nemlig at »Helvede var 
anbragt helt foran, omtrent paa det Sted, hvor nu Sufflørkas- 
sen findes. 

I Almindelighed saa man kun Nedgangen, der var bygget 
som et gabende Dragesvælg, og for yderligere at fremstille 
synligt for Publikum, hvorledes Helvede opsluger Synderne, 
var Svælget med en sindrig Mekanisme indrettet saaledes, at 
det kunde lukkes op og 1.«^) 

Denne Beskrivelse af Helvedes Indretning passer nøje ind 
i det, der er givet om Adamsspillets Scene. Efter at Adam 
og Eva er ført til Helvede, hedder det om Djævelen og Helvede, 
at »in eo facient fumum magnum exsurgere et vociferabuntur 
inter se in inferno gaudentes, et collident caldaria et lebetes 
suos, ut exterius audiantur^«*) 

Hvis Helvede var, som Sepet *) antager et firkantet Taarn, 
saaledes som vi træffer det senere i Mysterierne, saa vilde man 
ikke blot have kunnet høre Djævlene, men vel ogsaa have kun- 
net se dem holde Halløj. 

Der er ikke noget til Hinder for at antage, at Svælget har 
været forsynet med en Mekanisme, saa det kunde lukkes op 
og i, thi i Adamsspillet træffer vi en langt mere sindrig Me- 
kanisme i den kunstige Slange, der snor sig 6p ad Stammen 
paa Kundskabens Træ i Paradiset"). 

1) Grass' Udg. p. 3. «) En Theaterforestilling i Middelalde- 
ren, Kbh. 1892, p. 21. «) Grass» Udg. p. 32. <) Bibi. de Téc. 
des chart. 1868 p. 273. ^) Grass' Udg. p. 20. 

Hvad Scenens øvrige Udstyr angaar, var der en lille For- 
højning til Propheterne *)> endvidere hedder del, var der rejst 
to store Sten til Abels og Kains Ofring. Stenene var anbragt 
saaledes, at de stod et Stykke fra hinanden, og at, naar Gu<l 
viste sig, var Abels Offersted tilhøjre for Gud, og Kains til- 
venstre *). 

Et Sted paa Scenen har der været anbragt noget Jorcl» 
der har kunnet forestille den Ager, som Adam og Eva, Kain 
og Abel dyrkede'). 

Ved Abels Mord viser Forfatteren Snille ved at lade Al>ei 
have en Krukke (ollam) under Klæderne, som han paa en 
eller anden behændig Maade kan anbringe saaledes, at naar 
Kain giver ham det dræbende Slag, tager den af for det*). 

b. Skuespillernes Dragter bestod for en stor Del af Kir- 
kens Paramenter. Gud skal bære dalmatica«*). Naar han kom- 
mer for at udvise Adam og Eva af Paradiset, skal han tillige 
bære stola*), der er Symbol paa den præstelige Værdighed')* 
Adams Dragt skal bestaa af en rød tunica og Eva skal bære 
en hvid Kvindedragt og et hvidt Silkeslør*). Englen, der vog- 
ter Indgangen til Paradiset, er klædt i hvidt og i Haanden hol- 
der han et flammende ( radien tem) Sværd °). Kain skal bære 
røde Klæder, Abel hvide ^°). For disses Vedkommende synes. 
Farverne at være symbolske. Propheterne er klædt omtrent 
som i Rouenhaandskriftet. (Y 110). Abraham skal have 
langt Skæg og bære lange Klæder. Moses skal holde Staven i 
den højre Haand og Lovens Tavler i den venstre. Aaron er 
i Bispeskrud og holder en blomstrende og frugtbærende Kvist 
i Hænderne. David er udstyret med de kongelige Insignier 
og prydet med Diadem. Salomon skal være som David, men 
have et yngre Udseende. Bileam skal være Olding med lange 
Klæder og komme ridende paa et Æsel. Daniel skal se ud som 
en Yngling, men bære Gammelmandsdragt. Habakuk skal 
være en gammel Mand. Jeremias skal holde en »rotulum 



1) Grass' Udg. p. 40. 2) ib. p. 35. 3) ib. pp. 29 og 32. *) ib* 
p. 39. '-) ib. p. 3. «) ib. p. 24. ') Missale romanum. Kjbh. 1907. < 

p. XI. «) Grass' Udg. p. 3. •>) ib. p. 28. 1«) ib. p. 32. ^ 



31 

cartae« i Haanden. Isaias skal være indhyllet i en stor Kappe 
og liolde en Bog i Haanden. Nebukadnezar skal være i konge- 
ligt Skrud, eller med de kongelige Insignier (sicut regem)0- 
Om Djævlenes Udseende er der ikke den mindste Antyd- 
ningy men de har efter al Sandsynlighed ikke set meget ander- 
ledes ud end senere i Mysterierne. Forestillingerne om Djæv- 
lenes Udseende er vist den samme gennem Tiderne. I My- 
sterierne ved vi fra Rabelais, hvorledes de var kostumerede. 
»De var alle' indhyllede i Huder af Ulve, Kalve og Faar 
og forsynede med Horn af Væddere og Oxer, og med lange 
Køkkenhager; om Livet havde de brede Remme, i hvilke der 
hang store Koklokker og Æselbjælder, hvormed de gjorde en 
frygtelig Larm. De holdt sorte Stokke med fastheftede Raket- 
ter i Hænderne; andre bar store tændte Fakler« 2), 

Den eneste, der under Spillet skifter Dragt, er Adam. 
Kfter at have spist Æblet erkender han strax sin Synd, bøjer 
sig ned bag »Forhænget«, saa at Tilskuerne ikke kan se ham, 
og ifører sig en Dragt af Figenblade'). 

Da der ikke staar noget om, at Eva gør det samme, har 
Liuzarche ^) fundet Anledning til at formode, at en Kvinde 
har spillet Evas Rolle, og at hun af Blufærdighedshensyn ikke 
har skiftet Dragt. 

Heri har Luzarche neppe Ret; thi der er ingen Grund til 
at formode, at de senere, ofte indskærpede Paalæg om at lade 
Kvinderoller udføre af Mænd, ikke ogsaa skulde have haft 
Gyldighed i det 12. Aarhundrede. Den eneste Omstændig- 
hed under hvilken Kvinders Optræden kunde være mulige 
maatte være et Stykkes Opførelse i et Nonnekloster, men en 
saadan Omstændighed er jo udelukket for Adamsspillets Ved- 
kommende. 

løvrigt giver formentlig selve de latinske Anvisninger til 
Iscenesættelsen et afgørende Bevis for, at Eva er bleven spil- 
let af en Mand. Det hedder nemlig: »Eva muliebri vestimento 
albo, peplo serico albo«*^). Ordet »muliebri« vilde være alde- 



L 



) 



1) Grass' Udg. p. 40 ff. 2) Gargantua-Pantagruel livre IV, cap. 
XIII. a) Grass' Udg. p. 21. *) 1. c. Introduction p. LXX. «) Grass' 
Udg. p. 3. 

les overflødigt og umotiveret, hvis der virkelig var Tale om 
en Kvinde, hvorimod det er meget naturligt, naar der er Tale 
om en Mand, der skal optræde som Eva. 

Fuldstændig utvetydige Vidnesbyrd om, at Mænd har væ- 
ret klædt som Kvinder og spillet Kvinderoller (at altsaa Kvin- 
der ikke har deltaget) haves for flere liturgiske Dramers Ved- 
kommende. 

Saaledes hedder det i »Office des pasteursc^) fra Rouen: 
quod dum intraverint, duo presbyteri dalma'ticati, de mfijori 
sede, quasi obstetrices qui ad præsepe fuerint, dicant: Quem 
quæritis, etc.< 

Et andet Exempel har vi i »Office du Sépulere selon 
l'usage de Rouen«*), livor det hedder: »Tres diaconi de ma- 
jori sede, induti dalmaticis et amictus habentes super capita 
sua ad similit udinem mulierum, etc.« 

Et tredje Exempel findes i et »Mystére de la résurrec- 
tion«') fra Orleans, hvor det hedder: »primum procedant 
tres fratres præparati et vestiti in similitudinem trium Maria- 
rum, etc«, og endelig et fjerde Exempel i et »Mystére de la 
Résurrection«^) fra Tours, hvor det hedder: »tres parvi vel 
clerici qui debent esse Marie.« 

Det ligger nær her at spørge, hvorfor optræder Kvinder 
ikke? 

Af Blufærdighedshensyn? 

Nej, Blufærdighed og Undseelse i den Betydning, Ordene 
nu har, kendtes ikke paa den Tid, hvor det »naturlige« sad i 
Højsædet. 

Som Bevis herfor kan anføres, at Kvinder ved enkelte 
Lejligheder, ved Kongers Indtog i en By og lign. kunde op- 
træde ganske nøgne, naar de skulde forestille Sirener for 
Exempel *). 

Den virkelige Grund til at Kvinder ikke optræder paa 
Scenen, staar i nøje Forbindelse med selve Dramaets Oprin- 



1) Udg. af du Méril o. c, p. 147. 2) udg. id. ib. p. 96. ») ib. 
p. 110. *) Udg. af Coussemaker, o. c. p. 21. ^) Petit de Julie- 
ville, o. c. I, p. 371. 



33 

delse, der er liturgisk, og Kirken har aldrig tilladt Kvinder at 
medvirke ved den liturgiske Gudstjeneste. 

Kirken indvier Kvinder og har paa mange Maader Brug 
for deres Evner, men den præstelige Værdighed og de dertil 
knyttede Bestillinger har altid været forbeholdt Manden. 

Scenen tog denne Skik og Brug i Arv af Kirken. 

I Sceneanvisningerne udtaler Forfatteren sig ogsaa meget 
nøje om, hvorledes Skuespillerne skal forholde sig paa Scenen. 

Da Adam og Eva i Begyndelsen af Spillet staar overfor 
Gud, skal Adam staa Gud nærmest, og hans Udtryk skal være 
alvorligt. 

Han skal være godt inde i sine Repliker, saa at han hver- 
ken svarer for tidligt eller for sent. Dette gælder forøvrigt ikke 
blot Adam, men alle, der optræder, skal kunne deres Roller, 
saa at de kan tale roligt og bevæge sig i Overensstemmelse 
med, hvad de har at sige, 

I Versene maa de ingen Stavelse tilføje eller sløjfe, men 
de skal udtale alt tydeligt og paa rette Sted. 

Hver Gang de nævner Paradiset skal de se derhen og gøre 
en Haandbevægelse derhen imod^). 

Forfatteren er ikke mindre udførlig i den Scene, hvor 
Adam og Eva staar som Syndere for Gud. De skal staa for 
Guds Aasyn, ikke helt oprejste, men foroverbøjede af Skam 
over deres Synd, og se meget bedrøvede ud 2). 

Efter at de er udviste af Paradiset, forekommer en hel 
Scene, der spilles alene ved Mimer, og Forfatteren giver Si- 
tuationen i følgende Bemærkning: 

Efter at [Adam og Eva] er jaget ud af Paradiset, bøjer 
de sig til Jorden, knugede og bedrøvede, og Gud peger hen ef- 
ter dem med Blikket vendt mod Paradiset, og Choret synger: 
>Ecce Adam quasi unus«. Naar Sangen er forstummet, gaar 
Gud bort. 

Adam tager en Spade og Eva en Hakke, og de begynder 
at dyrke Jorden og saa Korn. 

Efter at de har saaet, sætter de sig lidt hen, ligesom ud- 



1) Grass' Udg. p. 3. 2) ib. p. 24. 

mattede af Arbeidet, og grædefærdige ser de ofte mod Para- 
diset, idet de slaar sig for Brystet. 

Imidlertid skal Djævelen komme og plante Torne og Tids- 
ler i deres Ager og derefter gaa bort. 

Naar Adam og Eva kommer hen til deres Ager og ser 
Torne og Tidsler staa der, falder de næsegrus til Jorden, 
grebne af en heftig Smerte, og efter atter at have sat sig hen, 
giver de sig til at slaa sig for Brystet og paa Laarene for der- 
ved at udtrykke deres Smerte O. 

At slaa sig paa Laarene maa have været et almindeligt 
Sorgens Kendetegn, thi vi finder det ogsaa hos Dante i »In- 
ferno«: si batte l'anca"). 

Forfatteren viser i de mange Sceneanvisninger en Evne 
til at male en Situation, og ikke blot ved Ord, men ved Mimer 
at give Stemninger Udtryk. 

c. I denne Sammenhæng er det rimeligt at spørge, hvem 
Tilskuerne har været. 

Det har ikke været nogen enkelt Klasse, men hele Befolk- 
ningen paa det Sted, hvor det er bleven opført. 

Adamsspillet yder noget for enhver Smag og den jævne 
Befolkning har ikke faaet Tid til at kede sig, forlystede som 
de blev i Mellemakterne af Djævlene, der sprang rundt mel- 
lem dem og gav dem Stof til en kraftig Latter. 



6. i^Representacio Adæ<: a. Komposition, Plan og Form, 
b. Stil og Verskunst. c. Forsag paa Karaktertegning. 

a. »Representacio Adæ« er opført udenfor Kirken paa 
»parviscet, men det hænger endnu nøje sammen med Kirken. 

Til Belysning af Adamsspillet tjener Lectiones og Respon- 
soria i Søndagen Septuagesima og de følgende Ferialdages Ma- 
tutin. 

Breviarium romanum har i det væsenlige ikke skiftet Ka- 
rakter, saa vi kan gaa ud fra, at det Ordinarium, som Forfat- 

• ^) ib. p. 28. 2) La divina commedia, ed. Scartazzini. Mi- 
lano 19n. p. 232. 

teren har benyttet til sin Komposition, ikke har været meget 
afvigende fra de nu almindelig brugte. 

Matutin bestaar hovedsagelig af Davids Psalmer og Lec- 
tiones med efterfølgende Responsoria. . Af Lectiones er der en- 
ten ni eller tre. Lectiones og Responsoria er af samme Ind- 
hold, og Indholdet staar i nøje Sammenhæng med Dagens Fest. 

Responsoria blev oprindelig sunget, og afbrød saaledes for 
et Øjeblik den mere monotone Læsning. 

At Adamsspillets første og anden Del i Indhold og Form 
er en Udvikling af Lectiones i Septuagesima og følgende Fe- 
rialdages Matutin vil det følgende vise. 

De tre første Lectiones i Septuagesimas Matutin er taget 
fra Genesis cap. I.*) 

Første Lectio omhandler Skabelsens to første Dage, og er 
efterfulgt af Responsoriet: 

In principio creavit Deus coelum et terram, et fecit in ea 
hominem ad imaginem et similitudinem suam. 

Formavit igitur Deus hominém de limo terræ, et inspira- 
vit in faciem ejus spiraculum vitæ. 

Anden Lectio fortæller om Skabelsens tredie og fjerde 
I^^S> ^S Responsoriet er: 

In principio creavit Deus coelum et terram, et Spiritus 
Dei ferebatur super aquas: et vidit Deus cuncta quæ fecerat, 
et erant valde bona. Igitur perfecti sunt coeli et terra et om- 
nis ornatus eorum. 

Tredie Lectio fortæller Skabelsens femte og delvis sjette 
Dag og Responsoriet er: 

Formavit Dominus hominem de limo terræ et inspiravit 
in faciem ejus spiraculum vitæ, et factus est homo in ani- 
mam viventem. 

In principio creavit Deus coelum et terram, et plasmavit 
in ea hominem. 

Fjerde, femte og sjette Lectiones er taget fra Bogen >En- 
chiridion« af Augustin. 

Fjerde Lectio er efterfulgt af Responsoriet: 



^) Biblia sacra vulgatæ editionis. Parisiis 1901. 

Tulit Dominus hominem, et posuit eum in paradiso vo- 
luptatis ut operaretur et custodiret illum. Plantaverat autem 
Dominus Deus paradisum voluptatis a principio in quo po- 
suit hominem quem formaverat. 

Femte Lectio's Responsorie er: 

Dixit Dominus Deus: Non est bonum hominem esse so- 
lum. Faciamus ei adjutorium simile sibi. 

Adæ vero non inveniebatur adjutor similis sibi; dixit 
vero Deus. 

Sjette Lectio's Responsorie er: 

Immisit Dominus soporem in Adam, et tulit unam de 
costis ejus et ædificavit costam, quam tulerat Dominus de 
Adam, in mulierem, et adduxit eam ad Adam, ut videret quid 
vocaret eam: et vocavit nomen ejus Virago, quia de viro 
sumpta est. 

Cumque obdormisset, tulit unam de costis ejus, et replevit 
carnem pro ea. 

Syvende, ottende og niende Lectiones er taget fra nittende 
Homelie af Pave Gregorius. Homelien forklarer Evangeliet. 

Syvende Lectio's Responsorium er: 

Plantaverat autem Dominus Deus paradisum voluptatis a 
principio, in quo posuit hominem quem formaverat. 

Produxitque Dominus Deus de humo omne lignum pul- 
chrum visu et ad vescendum suave; lignum etiam vitæ in me- 
dio paradisi. 

Ottende Lectio's Responserie er: 

Ecce Adam quasi unus ex nobis factus est, sciens bonum 
et malum: Videte ne forte sumat de ligno vitæ et vivat in 
æternum. 

Fecit quoque Dominus Deus Adæ tunicam pelliceam, et 
induit eum, et dixit. 

Niende Lectio's Responserie er: 

Ubi est Abel frater tuus? dixit Dominus ad Cain. Nescio, 
Domine, numquid custos fra tris mei sum ego? Et dixit ad 
eum: Quid fecisti? Ecce vox sanguinis fratris tui Abel clamat 
ad me de terra. Maledictus eris super terram, quæ aperuit 
os suum, et suscepit sanguinem fratris tui de manu tua. 

Feria secunda har tre Lectiones, der er taget fra Genesis's 
første og andet Cap. 

Første Lectio handler om Menneskets Skabelse eller Slut- 
ningen af Skabelsens sjette Dag, den er efterfulgt af Respon- 
soriet : 

Dum deambularet Dominus in paradiso ad auram post 
meridiem, clamavit et dixit: Adam ubi es? Audivi, Domini, 
vocem tuam, et abscondi me. 

Vocem tuam audivi in paradiso et timui eo quod nudus 
essem. 

Anden Lectio handler om den syvende Dag i Skabelsens 
Historie og er efterfulgt af Responsoriet : 

In sudore vultus tui vesceris pane tuo, dixit Dominus ad 
Adam: cum operatus fueris terram, non dabit fructus suos, 
sed spinas et tribulos germinabit tibi. 

Quia *audisti vocem uxoris tuæ, et comedisti de ligno, ex 
quo præceperam tibi ne comederes, maledicta terra in opere tuo. 

Tredie Lectio beskriver det jordiske Paradis, og er efter- 
fulgt af samme Responsorie som Søndag Septuagesima's tredie 
Lectio's. 

Feria tertia har tre Lectiones, der er taget fra Genesis's 
andet Cap. 

Første Lectio skildrer Menneskets Indsættelse i Paradiset 
og Guds Forbud mod at spise af Kundskabens Træ, og denne 
Lectio er efterfulgt af samme Responsorie som Søndag Sep- 
tuagesima's fjerde Lectio. 

Anden Lectio fortæller om, at Adam gav alle Dyr Navn, 
og er efterfulgt af samme Responsorie som Søndagens femte 
Lectio. 

Tredje Lectio fortæller om Adams Søvn og Skabelse af 
Kvinden. Responsoriet er det samme som Søndagens sjette 
Lectio. 

Feria quarta har tre Lectiones taget fra Genesis's 
tredie Cap. 

Første Lectio giver en Skildring af Adam og Evas Fri- 
stelse og Fald. Responsoriet er det samme som det, der føl- 
ger efter Septuagesima's syvende Lectio. 

Anden Lectio skildrer Adam og Evas Skamfølelse, og at 
de træder frem for Gud. Responsoriet er det samme, som 
det der følger efter Septuagesima's ottende Lectio. 

Tredie Lectio beretter om Guds Forbandelse af Adam og 
Eva og Slangen. Responsoriet er det samme som det, der føl- 
ger efter Septuagesima*s niende Lectio. 

Endelig omfatter Feria quinta tre Lectiones. Første Lec- 
tio beretter om Kain og Abels Fødsel og Brødrenes Ofring. 
Responsoriet er det samme som det, der følger efter Sep- 
tuagesima's første Lectio. 

Anden Lectio fortæller om Kains Forbrydelse, og om den 
Forbandelse, Gud udslynger over ham. Responsoriet er det 
samme som det, der følger efter Septuagesima's anden Lectio. 

Tredie Lectio beretter om at Gud mærker Kain, saa at in- 
gen dræber ham, og at Kain lever som landflygtig her paa 
Jorden. Responsoriet er det samme som det, der følger efter 
Septuagesima's tredie Lectio^). 

Efter denne Gennemgang af de forskellige Lectiones med 
samtlige Responsorier, er det let at se, at de danner Rammen 
om Adamsspillet. 

I Begyndelsen af »Representacio Adæ« hedder det: 

Incipiat lectio: In principio creavit Deus coelum et ter- 
ram. Qua finita chorus cantet: 

Formavit igitur Dominus*). 

Efterat Gud har indsat Adam og Eva i Paradiset: Chorus 
cantet: Tulit ergo Dominus hominem'). 

Før Gud forbyder Adam at spise af den forbudne Frugt, 
synger Choret et Responsorium, der ikke mere findes i Bpe- 
viarium romanum, men som staar i et Breviar fra Saint-Mar- 
tial de Limoges fra det 12. Aarhundrede, og Responsoriet 
lyder som følger: Dixit Dominus ad Adam: De ligno quod 
est in medio paradisi ne comedas; in quacunque die comederis 
ex eo, morte morieris. 

Præcepitque ei Dominus dicens: Ex omni ligno paradisi 
comede, de ligno autem scientie boni et mali ne comedas^). 

^) Breviariuni Romanum, Ratisbonæ 1910 , pars hiemalis p. 
416 ff. 2) Grass' Udg. p. 3. ^) ib. p. 7. ♦) Sepet: Les prophétes 
du Christ. Bibi. de Téc. des Mart. 1868. p. 132. 

Efter Syndefaldet synger Choret: Dum deambularet Do- 
minus in paradiso^). 

Ved Udvisningen af Paradiset synger Choret: In sudore 
vultus tui vesceris pane tuo, dixit Dominus ad Adam^). 

Efter Udvisningen synger Choret: Ecce Adam quasi unus 
ex nobis factus est; sciens bonum et malum^). 

Efter Kains Forbrydelse synger Choret: Ubi est Abel, 
frater tuus? Dixit Dominus ad Cain^). 

' Efter første og anden Del af Adamsspillet indledes tredje 
Del med Oplæsning af det pseudoaugustinske Prædikenbrud- 
stykke, der dannede sjette Lectio i Julematutinet ^). 

Legatur in choro: Vos inquam, convenio, o Judei, qui 
tisque in hodiernum diem negatis Filium Dei^). Adamsspillet 
begynder med Oplæsningen af en Lectio, efterfulgt af et Re- 
sponsorium, taget fra Septuagesimaofficiet, og Dramaet ender 
med Oplæsning af en Lectio taget fra Juleofficiet. 

Foruden dette indeholder Dramaets Text sex Respon- 
sorier, taget fra Septuagesimaofficiet. 

De udeladte Lectiones erstattes af selve Dramaets Hand- 
ling og Indhold, der i det væsenlige er det samme som Indhol- 
det i Lectiones, nemlig Beretningen om Adam og Evas Op- 
hold i Paradiset, Syndefaldet, etc. 

Responsorierne, der ledsager Dramaets Text, viser et 
Ønske hos Forfatteren om at give Dramaet liturgisk Form. 
Hele Dramaet er saa at sige i sin dialogiserede Fortælling af 
Adam og Eva, Kain og Abels Historie, ikke andet end far- 
<5erede Lectiones. 

Adamsspillets Indhold og Form er saaledes af liturgisk 
Art. 

Forfatteren har behandlet Stoffet meget frit og er ikke 
veget tilbage for at knytte to Officier sammen. Septuagesima 
og Juleofficiet, men selve dette viser, at Forfatteren, der er 
^odt inde i det liturgiske Kirkeaar, har haft til Hensigt at 
give noget større og fyldigere, end det bevarede »Representacio 



1) Grass' Udg. p. 24. 2) ib. p. 28. ») ib. p. 29. *) ib. p. 39. 
5) Bibi. l'ée. des Mart. 1867, p. 2. «) Grass' Udg. p. 40. 

Adae«. Første Lectio, der ikke er omarbejdet, men bliver op- 
læst, skal tjene til at give Begivenhederne før Adam og Evas 
Indsættelse i Paradiset, nemlig de sex Dages Skabelseshistorie» 
deri indbefattet Menneskets Skabelse. Til Trods for, at det i 
denne Oplæsning bliver fortalt, at Eva først bliver skabt efter 
at Adam befandt sig i Paradiset, finder vi i Dramaet baade 
Adam og Eva skabt, og derpaa fører Gud dem begge ind i Pa- 
radiset. 

Det er en Unøjagtighed, men ikke den eneste i Adams- 
spillet. 

Vi hører nemlig, at Adam og Eva bliver ført til Helvede, 
før Kain i Spillets anden Del har dræbt sin Broder Abel. 

Dette staar i Strid med den bibelske Beretning, hvor det 
hedder *) : 

»Cognovit quoque adhue Adam uxorem suam: et peperit 
filium, vocavitque nomen ejus Seth, dicens: Posuit mihi 
Deus semen aliud pro Abel, quem occidit Cain.« 

Tredje Del af »Representacio Adæ«, nemlig Prophetdefi- 
leringen, afviger hverken i Form eller Indhold væsenlig fra 
de latinske Prophetspil, som Forfatteren uden Tvivl har be- 
nyttet, og som jeg har behandlet udførligt i et foregaaende 
Afsnit. 

b. »Representacio Adæ< staar fuldt ud paa Høide med 
Samtidens bedste literære Frembringelser. 

Situation og Dialog siger os, at Forfatteren har haft et 
fint Øre for Sprog, Ordvalg, Tone, Rytme og Rim; og ved disse 
Midler forstaaet at male og levendegøre. 

Det laa nær at søge en Sammenligning mellem den Be- 
arbeidelse af Bibeltexlen i Genesis, som vort Drama byder, 
med omtrent samtidige franske Bearbeidelser af samme 
Text, særlig Herman de Valenciennes Estoire de la Bible (i 
Alexandrinere) og Evrats Genesis (i otte-Stavelses-Vers). 

Men det har ikke været mig muligt at foretage denne 
Sammenligning, der vilde kræve Tilstedeværelse i Paris, idet 
Evrats Genesis, mig bekendt, slet ikke er trykt, og der af 

M Biblia sacra ed. c. cap. 4, Vers 25. 

Herman de Valenciennes' Gendigtning kun findes trykt nogle 
Uddrag O, som ikke vedkommer de Steder, der her er Tale om. 

Alligevel er en Sammenligning med, hvad der findes trykt 
og har været mig tilgængeligt, ikke uden Interesse^ selv om 
den direkte Sammenligning er udelukket. 

Det viser sig da, at Herman de Valenciennes i Behand- 
ling af Bibeltexten, ligesom Forfatteren til Adamsspillet, for- 
korter og udmaler efter Behag. 

Begivenhederne fra Jødernes Historie faar ligesom i 
Adamsspillet middelalderlig fransk Farve. 

Herman de Valenciennes' Stil er indtrængende varm og 
klar, men kan ellers ikke paa langt nær maale sig med Sti- 
len i Adamsspillet, der til Tider naar en Fuldkommenhed, 
som hverken før eller siden i det religiøse middelalderlige 
Drama. 

Scenen, hvor Djævelen forfører Eva, beviser tilstrække- 
ligt denne Paastand. Denne Scene viser ikke blot Forfatteren 
som Psycholog, men røber ham som Digter. 

Dialogen er let og naturlig. Han bruger de mest velklin- 
gende Talemaader, de sødeste Ord, som uvilkaarligt kommer 
en Mand paa Læben, naar han vil vinde en Kvinde. 

Han anvender alle Midler, først taler han ondt om Adam, 
derpaa smigrer han Eva, priser hendes Skønhed, hendes Vis- 
dom, hendes Fornuft, han glemmer ikke at fortælle hende, 
at hendes Hjerte er ømt og hendes Sjæl følsom« Han vækker 
hendes Lyst til at spise Æblet, alene for dets Smags Skyld. 
Smagen er »himmelske, siger han. Endelig faar han ved ind* 
smigrende Ord hendes Ærgerrighed vakt, at hun skal blive 
Gud lig og skal komme til at herske over Verden. 

Forfatteren glemmer heller ikke det lille karakteristiske 
Træk, at den, der vil forføre en anden Mands Hustru, anven- 
der al List for at faa hende til at tie stille hermed. I denne 
Scene har Forfatteren forstaaet at give en stigende dramatisk 
Spænding. 

^) Notices et extraits des manuscrits de la Bibi. nat. et autres 
bibliothéques T. 34. Paris 1891. p. 198. Bull. de la Soc. des ane. 
Text. 1889. pp. 82 og 90; 1894. p. 45. 

Det er beklageligt, at Forfatteren ved at skille første og 
anden Scene og lade Adam og Eva dø før Abel, ikke har be- 
nyttet det dramatiske Element, der gemmes i den dybe 
Smerte, Forældre føler ved et Barns Død. 

Størstedelen af Versene i >Representacio Adæ« er skrevet 
i 8-Stavelsesverset. Dette Vers er det ældste i fransk Poesi. 
Man møder det første Gang i Digtet om Saint Leger, der 
stammer fra Begyndelsen af det 10. Aarhundrede, det an- 
vendes hyppigt, saavel i Nord-Frankrig, som i Syd-Frankrig, 
i baade den episke og dramatiske Digtning. 

Det forekommer saaledes i >le chevalier au lion< af Chré- 
tien de Troyes; i >le roman de Renart«, i >le roman de la 
Rose« af Guillaume de Lorris og i »les fabliaux«. 

I Adamsspillet er 761 af de 945 Vers, som Spillet inde- 
holder, 8-Stavelsesvers; men paa tre Steder (49 — 116, 461 — 
472 og 519 — 622) bliver 8-Stavelsesverset erstattet af 10-Sta- 
velsesvers. 

lait er der 184 10-Stavelsesvers. 

10-Stavelsesverset er ligeledes et af de ældste i fransk 
Poesi. Det anvendes første Gang i Digtet om Saint Alexis. ^ 

Vi træffer det i de ældste »chansons de geste«. 

Baade de 8-Stavelses- og 10-Stavelsesvers er jambiske. 

Jamben har en livligere Karakter, end den dalende Ver- 
sefod, den udtrykker Sjælens Stræben, den er Længslens og 
Haabets Tone« 

Hvad der som Helhed karakteriserer Jamben, er dens paa 
engang livlige og taktfaste, energiske, ildfulde og fremadskri- 
dende Gang^). 

I 8-Stavelsesverset i Adamsspillet er der i Reglen to Tryk, 
første paa fjerde og anden paa ottende Stavelse. 

I 10-Stavelsesverset er der ligeledes to Tryk, som oftest 
paa fjerde og tiende Stavelse. 

Da mange Vers er fordærvede ved de forskellige Afskriv- 
ninger, er det imidlertid vanskeligt her at tale om Regel. 

Rimene i 8-Stavelsesverset er Følgerim; de er snart i 



^) Cl. Wilkens: Poesien p. 128. 

mandlige, snart kvindelige, men der er ikke Tale om nogen 
regelmæssig Vexlen. 

Den Regel, at hvis a er mandlig, skal b være kvindelig, er 
af langt senere Dato, den blev formuleret af Ronsard ^). 

I de 573 af de 761 8-Stavelsesvers har Rimordet mandlig 
Endelse. 

I 10-Stavelsesverset er Antallet paa de mandlige og kvin- 
delige Rim omtrent lige, men 10-Stavelsesverset er i Reglen 
4-strofiske Vers med Rimene a a a a. 

Forfatteren deler ofte et Vers i tre eller flere Repliker. 

De store Følelser træde derved mere frem, thi jo stær- 
kere en Følelse og Lidenskab er, des færre Ord behøver den, 
og kun det væsenlige udtrykkes i Ord. Selv store dramatiske 
Digtere begaar ofte den Fejl, at udtrykke Sindsbevægelser i 
uafbrudt Tale, saa det maa ikke undre, at Adam kommer 
til at gøre det samme. Denne Takt i at finde Talens og To- 
nens rette Udtryk for Følelsen, kan man imidlertid nok sige 
ellers er almindelig i Adamsspillet. 

Man føler, at Digteren gør sig til et med den fremstil- 
lede Karakter, Type, Sindsbevægelse og Følelse. 

c. I »Representacio Adæ« er der gjort Forsøg paa' Ka- 
raktertegning. 

Djævlen skildres som Forfører. 

Adam og Eva er skildret saaledes, at de træder ud af 
Rammen som Mennesker, de staar levende for ens Bevidst- 
hed, og de er saa afgjort menneskelige. 

Abel er tegnet som den blide og fredsommelige; Kain som 
ond, gerrig og grusom. 

7. Formaalet med »Representatio Adae« er hovedsagelig 
at opbygge og belære, men tillige at underholde 



^) Nyrop: Fransk Verslære § 26. 

